**Toimintakertomus 2023**

**Yhdistyksen tarkoitus**

Weimarinseisojakerho ry - Weimaraner Club of Finland - perustettiin tammikuussa 2005 ja merkittiin yhdistysrekisteriin 27.06.2005. Weimarinseisojien virallinen rotujärjestö Suomessa on Saksanseisojakerho ry. Yhdistyksen ensisijaisena tavoitteena on edistää Suomessa weimarinseisojien rodunomaista käyttöä metsästyksessä. Yhdistys pyrkii myös kokonaisvaltaisesti edistämään puhdasrotuisten lyhyt- ja pitkäkarvaisten weimarinseisojien jalostusta sekä kasvatusta. Näihin päämääriin pyritään järjestämällä KAER koe, harjoitustilaisuuksia ja muita tapaamisia jäsenistölle. Weimarinseisojakerho tiedottaa jäsenilleen tapahtumista ja weimarimaailman uutisista kotisivujen lisäksi neljä kertaa vuodessa jäsenille lähetettävässä Uutiskirjeessä (WeimariWiesti) sekä kerhon facebook -sivuilla.

**Tiivistelmä kuluneen vuoden toiminnasta**

Vuoden 2023 ensimmäisen puoliskon aikana Weimarinseisojakerho ry järjesti yhteistä tekemistä ympäri Suomen kasaten yhtenäisyyttä weimarinseisojaharrastajien kesken. Alkuvuodesta ohjelmistoon kuului yhteistreenejä sekä loppuvuoden kohokohta WeimariMestis Hollolassa. Yhteyttä ja kuulumisia pidettiin yllä WeimariWiestin sekä kerhon facebook -sivuston avulla.

**Muutokset jäsenmäärässä**

Vuonna 2023 saatiin uusia jäseniä, mutta seitsemän jäsentä jätti kerhon. Jäsenmäärä oli vuoden lopussa 91.

**Hallituksen kokoonpano**

Hallituksen puheenjohtajana jatkoi Hanna Tynkkynen ja varapuheenjohtaja Sini Vedenoja. Rahastonhoitajana ja jäsensihteerinä jatkoi Hanna Juutinen. Hallituksen kokoonpano pysyi vuoden 2023 muuttumattomana ja jäseninä jatkoivat Salla Mattila, Satu Määttänen ja Sari Koistinen. Varajäsenenä jatkoi Markus Pokkinen. Varalla hallituksen ulkopuolella Satu Nelimarkka.

**Kokousten määrä**

Yhdistys kokoontui vuonna 2023 Microsoft Teams:issä 8 kertaa. Sääntömääräinen vuosikokous pidettiin keväällä 28.3. Lisäksi hallitus piti aktiivisesti yhteyttä omassa WhatsApp -ryhmässään.

**Tiedotustoiminta**

Kerhon nettisivut käyttää Yhdistysavain -palvelua, joka on havaittu hyvin toimivaksi työkaluksi. Tavoitteena on edelleenkin helppo jäsenrekisterin ylläpito sekä selkeä kommunikointi jäsenten kanssa. Facebookin kerhon sivustoa käytettiin tiiviisti tapahtumien, koulutusten sekä yhteistreenien ilmoituksiin. Facebookin Weimariseisojakerho Ry:n ryhmää käytetään aktiivisesti myös jäsenten toimesta ja alustaa on käytetty esimerkiksi kyseilyissä, millaista toimintaa kerholta toivotaan. WeimariWiestillä tavoiteltiin jäseniä 4 kertaa vuoden aikana ja vuoden aikana saatiin tekstiä joka kerta myös Saksanseisoja -lehteen.

**Yhdistyksen toimintakertomus, Perustoiminta**

Kerho käyttää toiminnassaan Yhdistysavainta. Toiminnan perustietojen päivitykset yhdistyksen tietoihin tekevät Sini Vedenoja sekä Hanna Juutinen. Pankkitilin käyttöoikeudet ovat rahastonhoitajalla Hanna Juutisella, sekä tarkasteluoikeudet Sini Vedenojalla ja Hanna Tynkkysellä. Yhdistysavaimen perustietojen päivityksestä vastaa Sini Vedenoja ja Hanna Juutinen. Hallituksen mahdolliset muutokset ilmoitetaan aina kevätkokouksen jälkeen.

**Tapahtumat, koulutukset ja Weimarimestis2023**

Kyyhkykoulutus viikonloppu järjestettiin Paula Torron (Tmi Erä-Ässä) opastuksella Karstulassa 8-9.4.2023. Molemmat huhtikuun alun päivät oli tykättyjä ja antoivat mukavia pohjia tulevaan.

Yhteisiä kanalintu treenjä järjestettiin useampi yhdistyksen toimesta.

Nuortenkoirien fasaanitreenit järjestettiin 3.9.23 Villa Oldenburgissa Hartolassa.

17.9 järjestettiin fasaanitreenit Iitissä ja 7.10 fasaanitreenit Kuopiossa Kaunisaholla.

Kaikissa treeneissä osallistujia oli 6-8 koirakon verran. Kaikki yhteistreenit olivat suosittuja.

Weimareiden kesäpäiviä ei pidetty järjestäjien (WSK hallitus) työkiireiden ja päällekkäisyyksien takia.

Weimarimestis järjestettiin Hollolassa 4.11.2023 Weimarinseisojakerho ry.n ja Salpausselän Kanakoirakerho ry:n yhteistyöllä. Tuomareina toimivat Sami Salo, Antti Mäkeläinen ja Matti Silvennoinen. Weimarinseisojia oli kokeessa 13 kappaletta, joista 10 lyhyt- ja 3 pitkäkarvaista weimarinseisojaa. Voiton vei Mari Malisen omistama LK weimarinseisoja ORLA VON WALHALLA VOI1/83p . Kokeessa palkinnoille ylsi 4 koiraa (4 Lyhytkarvaista). Muut palkitut olivat LKWSU QASIDA`S AG GUNS N` ROSES AVO2/67p, LKWSU SLAVINJA HODYSLAW FOR METSÄTIEN AVO2/64p ja LKWSU Metsätien Wojak AVO3/53p